system
Răspunde în limba română, în stilul Wikipedia, cat mai corect gramatical.
user
Ce ai despre 1287?
assistant


Evenimente 

17 ianuarie: Tratatul de la San Agyaz. Se recunoaște cucerirea insulei Minorca de la mauri de către regele Alfons al III-lea al Aragonului.

22 aprilie: Robert d'Artois, regent al Siciliei în numele Angevinilor, ocupă Agosta, în Sicilia.

8 iunie: Începe răscoala împotriva englezilor în Țara Galilor, condusă de Rhys ap Maredudd.
23 iunie: Bătălia navală de la Castellammare: victorie a aragonezilor conduși de amiralul Roger de Lauria asupra flotei angevine a lui Carol al II-lea.
28 iunie: Tratatul de la Oloron, dintre regele Filip al IV-lea "cel Frumos" al Franței și regele Alfons al III-lea al Aragonului, mediat de regele Eduard I al Angliei; se încheie acorduri privitoare la situația din Neapole și Sicilia.

14 decembrie: În urma prăbușirii naturale a unui dig, se creează Zuider Zee, în Țările de Jos; sunt uciși c. 50.000 de oameni; orașul Amsterdam obține ieșire la mare, creându-i-se perspective de dezvoltare.
28 decembrie: Se încheie Privilegio general de la Unión în Aragon, potrivit căruia un rege poate fi depus dacă nu respectă Privilegio general de la 1283.

Nedatate 

iunie: La Siena, este înlocuit Consiliul celor Nouă cu Consiliul celor 24.
Bătălia de la Pagan: regatul budist Pagan, din Birmania, este înfrânt de trupele dinastiei Yuan.
Ilhanidul Arghoun-han trimite emisari conducătorilor europeni, pentru a negocia o alianță anti-musulmană, în special împotriva sultanului mameluc din Cairo.
O nouă expediție a mongolilor lui Kublai-han asupra Vietnamului; Hanoiul este prădat.
Polonia este pentru a patra oară invadată de tătarii din Hoarda de Aur, conduși de hanii Talabuga și Nogai; Lublin, Mazovia, Sandomierz și Sieradz sunt prădate; invadatorii sunt repinși din fața Cracoviei.
Puternică secetă în Franța.
 Sultanul mameluc Qalawun capturează orașul port Latakia, din Siria, din mâinile cavalerilor Ospitalieri.

Arte, Știință, Literatură și Filosofie 

 22 iulie: Guillaume de Nangis, călugăr la Saint-Denis, încheie redactarea biografiei fostului rege Filip al III-lea al Franței.

 Începe edificarea catedralei din Uppsala, în Suedia, de către arhitectul francez Etienne de Bonneuil; finalizarea construcției se va petrece abia la 1435.

Nașteri 

 Lucchino Visconti, condottier italian (d. ?)

Decese 

 3 aprilie: Honoriu al IV-lea, papă al Imperiului Roman (n. 1210)
 31 august: Konrad von Würzburg, poet german (n. 1220-1230?)
 19 octombrie: Bohemund al VII-lea, conte de Tripoli (n. ?)
 Guillaume I de la Roche, duce de Atena (n. ?)
 Guido delle Colonne (n. 1210)
Ghiyas ud din Balban, sultan de Delhi (1266-1287), (n. ?)
 Narathihapati, ultimul suveran al regatului Pagan, din Birmania (n. ?)

Înscăunări 

decembrie: Matteo Visconti, căpitan al poporului la Milano.
Muiz ud din Qaiqabad, sultan de Delhi (1287-1290)
 Tula Buka, han al Hoardei de Aur (1287-1290).

Vezi și 
 Listă de conducători de stat din 1287

1287